Ne oan ket bet kendrec'het gant bruderezh La princesse et la grenouille pa oa deuet er-maez er sinema ha setu ne oan ket bet e welet war ur skramm bras. Deuet on a-benn d'e welet war ur skramm bihan avat!  Setu, evel m'eo bet lâret ez eo ur gwir film "giz-kozh" (n'eo ket drouk) Disney. Da lâret eo : tresadennoù-bev (ha kanaouennoù ivez, met torr-penn int un tamm) ha n'eo ket skeudennoù savet gant an urzhiataer. Tudenn an harozez a zo hegasus spontus! Ordin o labourat, sirius ha difent. Met bon, Naveen e-kichen (ar priñs) a zo dreist, e galleg en deus mouezh Fry (Futurama) / Sora (Avatar le dernier maître de l'air) niehehe! An hini drouk n'eo ket fall kennebeut. Kalz fent-goap a zo (gant tudenn Charlotte, ar "briñsez" da skouer) ha plijus eo. Kentelius eo un tamm eveljust met c'hoarvezout a ra un dra er fin n'em befe ket kredet.  Setu setu, ur fiñv-tresadenn klasel, gant sioù eveljust met dudius memestra ha gant ur bersonelezh, un aergelc'h un tamm divoutin.  (Hag ouzhpenn-se ez eus ur gourglazard a lak da soñjal e hini Charlie/All dogs go to heaven…)